खुद सही रहो, सच्चाई से जिओ, इस पर ध्यान मत दो कि दुनिया क्या कहेगी
अकलेरा. भागवत कथा में उपस्थित श्रद्धालु।
भास्कर न्यूज| अकलेरा
बरड़ावदामें चल रही श्रीमद् भागवत कथा में शनिवार को इतने श्रद्धालु उमड़े कि 50 हजार क्वायर फीट का पांडाल भी छोटा पड़ गया। क्षेत्र सहित मध्यप्रदेश के लोगों ने भी इसमें आकर धर्म लाभ लिया। कथावाचक प्रेमनारायण गुरु ने कहा कि खुद सही रहो, सच्चाई से जिओ और इस पर ध्यान मत दो कि दुनिया क्या कहेगी। क्योंकि सत्य मार्ग पर चलकर ही भगवान की कृपा को समझा और अनुभव किया जा सकता है। यहां पर चल रही भागवत कथा में जो सुना है, उसको जीवन में आत्मसात करने की कोशिश करें, तभी जीवन में बदलाव आएगा।
उन्होंने वर्तमान में फैशन के कपड़े और शृंगार करने पर ध्यान दिलाते हुए कहा कि पहले भारतीय नारियां अपने पति को खुश करने के लिए शृंगार करती थी, आज की नारियां बाजार जाती हैं तब शृंगार करती हैं। कथा की शुरुआत में मुख्य जजमान रामकैलाश मीना, उनकी प|ी गांव के लोगों ने कथावाचक भागवत को माला पहना कर स्वागत किया। सात दिन तक चली कथा के दौरान कथावाचक ने किसी से भेंट स्वीकार नहीं की। फोटो भी नहीं खींचने दिए। आयोजन में मीणा समाज पूर्व जिलाध्यक्ष हुकमचंद मीणा, कुसुमलता मीणा, मांगीलाल मीणा, बलराम मीणा, भूरालाल, दुलीचंद मीणा आदि ने सहयोग किया। कार्यक्रम के अंतिम दिन विधायक कंवरलाल मीणा, पूर्व विधायक कैलाश मीना, अकलेरा पंचायत समिति प्रधान बैनाथ मीना समेत बड़ी संख्या में श्रद्धालु उपस्थित रहे।
hin_Deva awa_Deva bho_Deva hin_Deva hin_Deva